cyanic-selkie/wikianc huggingface dataset:
ปรัชญาจิตวิทยา
ภาพรวม
หัวข้อที่อยู่ในปรัชญาจิตกลับไปไกลกว่านี้มาก ยกตัวอย่างเช่น ปัญหาเกี่ยวกับธรรมชาติของจิตใจและคุณภาพของประสบการณ์  รวมไปถึงประเด็นเฉพาะ อย่างเช่น การถกเถียงกันระหว่างทวินิยมและเอกนิยม ซึ่งได้อภิปรายในปรัชญามานานหลายศตวรรษ
สิ่งที่มีความสัมพันธ์กับปรัชญาจิตวิทยา คือ การสอบถามข้อมูลเกี่ยวกับปรัชญาและญาณวิทยาเกี่ยวกับ จิตเวชคลินิกและจิตพยาธิวิทยา   ปรัชญาจิตเวชเกี่ยวข้องกับบทบาทของคุณค่าทางจิตเวชเป็นหลัก: ซึ่งได้รับอิทธิพลมาจากทฤษฎีคุณค่าทางปรัชญา และ ปรากฏการณ์วิทยา   ุคุณค่าที่มีพื้นฐานจากการปฏิบัติมีวัตถุประสงค์เพื่อการปรับปรุงและการทำให้เป็นมนุษย์   รวมไปถึงการตัดสินใจทางคลินิกในสภาพแวดล้อมที่ซับซ้อนของการดูแลสุขภาพจิต   ปรัชญาจิตพยาธิวิทยามักเกี่ยวข้องกับปฏิกิริยาสะท้อนทางญาณวิทยาอันเกี่ยวกับรากฐานทางปรัชญาของการจำแนกทางจิตเวชอย่างเป็นนัยและจิตเวชเชิงหลักฐาน  โดยมีวัตถุประสงค์คือเพื่อเปิดเผยกิจกรรมที่สร้างคำอธิบายปรากฏการณ์ทางจิต
จากการศึกษาเชิงประจักษ์ในปี ค.ศ.2016 พบว่ากลุ่มบุคคลซึ่งมีความสัมพันธ์กันต่างมีแนวคิดเกี่ยวกับตัวเองและโลกโดยมีการเชื่อมโยงภายในผ่านการพึ่งพาโดยตรงและตัวกลางซึ่งสะท้อนให้เห็นถึงโครงสร้างของการรับรู้และความเข้าใจของตนเองและโลกในจิตใจของประชากรและมีการอภิปรายที่เกี่ยวข้องกับจิตวิทยาเชิงปรัชญา
อ่านเพิ่มเติม
คู่มือการศึกษาปรัชญาแห่งลอนดอน  เสนอคำแนะนำมากมายเกี่ยวกับสิ่งที่อ่านซึ่งขึ้นอยู่กับความคุ้นเคยของนักเรียนในเรื่อง: ปรัชญาจิตวิทยา
การลงทัณฑ์ (บีดีเอสเอ็ม)
การลงทัณฑ์ (Discipline) ในบีดีเอสเอ็ม เป็นวิธีปฏิบัติที่ผู้มีอำนาจกำหนดกฎเกณฑ์สำหรับผู้ยอมจำนนที่เขา/เธอ ซึ่งถูกคาดหวังว่าจะเชื่อฟัง (นี่ค่อนข้างแตกต่างจากบทลงโทษ) เมื่อกฎของพฤติกรรมที่คาดหวังไว้ได้ถูกแตกหักลง การลงโทษมักจะถูกใช้เพื่อสอนให้อยู่ในระเบียบวินัย
พระเจ้าอาดัลลาแห่งชิลลา
พระเจ้าอาดัลลาแห่งชิลลา (아달라, สวรรคต 184 ครองราชย์ 154 – 184) เป็นกษัตริย์องค์ที่แปดของ ชิลลา หนึ่งใน สามราชอาณาจักรเกาหลี พระองค์มักถูกเรียกว่า อาดัลลาอิซากึม, อิซากึม เป็นพระอิสริยยศในช่วงชิลลาตอนต้น ในฐานะทายาทของ พระเจ้าฮย็อกกอเซ ปฐมกษัตริย์แห่งชิลลา ราชสกุลของพระองค์คือ พัก
อ้างอิง
184
อำเภอคูวานะ
อำเภอคูวานะ เป็นอำเภอที่ตั้งอยู่ในจังหวัดมิเอะ ประเทศญี่ปุ่น
ประมาณการจำนวนประชากรปี ค.ศ. 2003 (ก่อนการควบรวมเทศบาลในเดือนธันวาคม ค.ศ. 2004) อำเภอคูวานะมีประชากรประมาณ 7,091 คน และมีความหนาแน่น 451 คนต่อตารางกิโลเมตร พื้นที่ทั้งหมด 15.72 ตารางกิโลเมตร
พญายอ
พญายอ หรือ เสลดพังพอนตัวเมีย เป็นพืชในวงศ์เหงือกปลาหมอ (Acanthaceae) มีชื่อท้องถิ่นหรือชื่ออื่นอีก คือ : ผักมันไก่ ผักลิ้นเขียด (เชียงใหม่) พญาปล้องดำ (ลำปาง) พญาปล้องทอง (ภาคกลาง) ลิ้นมังกร โพะโซ่จาง (กะเหรี่ยง) และ พญายอ (แม่ฮ่องสอน) เสลดพังพอนมีชื่อพ้องกัน คือ เสลดพังพอนตัวผู้ และเสลดพังพอนตัวเมีย แต่ต่างกันที่เสลดพังพอนตัวผู้มีหนาม สรรพคุณอ่อนกว่าเสลดพังพอนตัวเมีย เพื่อไม่ให้สับสนจึงเรียกเสลดพังพอนตัวเมียว่า "พญายอ" ส่วนมากนำมาทำเป็นยาสมุนไพรไทยจัดอยู่ในกลุ่มพืชถอนพิษ
ข้อมูลทางวิทยาศาสตร์
รากของพญาปล้องทอง ประกอบด้วยสาร Lupeol, B-Sitosterol, Stigmasterol และมีการทดลองพบว่าสารสกัดด้วยสารละลายบิวทานอล (butanol) จากใบของพญาปล้องทอง มีสารประกอบฟลาโวนอยด์ (Flavonoid) สามารถระงับอาการอักเสบได้ กรมวิทยาศาสตร์การแพทย์ จึงได้มีการผลิต ครีมพญายอ ขึ้นเพื่อนำมารักษาผู้ป่วยโรคงูสวัดได้ ทำให้แผลตกสะเก็ดหายเร็ว ลดอาการปวดได้ดี และไม่พบผลข้างเคียงใด ๆ จากการใช้ครีมพญายอ จึงไม่ทำให้เกิดอาการแสบระคายเคือง มีการนำมาออกจำหน่ายในระดับอุตสาหกรรม
ลักษณะทางพฤกษศาสตร์
เป็นไม้พุ่มรอเลื้อย สูง 1-3 เมตร มีลำต้นและกิ่งก้านสีเขียวเข้ม ใบเป็นใบเลี้ยงเดี่ยวออกเรียงตรงข้ามกัน รูปรีแคบขอบขนานกว้าง 1-3 ซม. ยาว 4-12 ซม. ดอกช่อ ออกเป็นกระจุกที่ปลายกิ่ง กลีบดอกสีแดงส้ม มีเกสรตัวผู้และเกสรตัวเมียยาวโผล่พ้นหลอดออกมา ปลายแยกเป็น 2 ปาก ผลเป็นผลแห้ง ไม่ค่อยออกดอก ส่วนมากขึ้นตามป่า หรือปลูกกันตามบ้าน ดังนั้นการขยายพันธุ์จึงทำได้โดยการปักชำหรือ การแยกเหง้าแขนงไปปลูก
ประโยชน์
รักษาแผลไฟไหม้น้ำร้อนลวก แมลงกัดต่อย รักษาอาการอักเสบ งูสวัด ลมพิษ ผื่นคัน ใช้รักษาแผลผิวหนังชนิดเริม และรักษาแผลร้อนในในปาก ปรุงเป็นยาขับปัสสาวะ ขับประจำเดือน แก้ปวดเมื่อยบั้นเอว
สรรพคุณ
สารสกัดใบพญาปล้องทอง สามารถลดการอักเสบที่เท้าหนูขาว ซึ่งทำให้เกิดการอักเสบโดยฉีดสารคาราจีแนน (Carrageenan) ได้ดีโดยเฉพาะส่วนที่สกัดด้วย butanol แต่ฤทธิ์ของสารสกัดนี้จะค่อยๆ ลดลง และจะหมดฤทธิ์โดยสิ้นเชิงภายใน 1 ปี
สารสกัดจากใบพญาปล้องทอง มีฤทธิ์ทำลายไวรัสเฮอร์ปีส์ ซิมเพลกซ์ ไทป์ 2 (HSV-2) ซึ่งเป็นสาเหตุการเกิดโรคเริมไม่ให้เข้าเซลล์ และไม่สามารถยับยั้งการแบ่งตัวในการเพิ่มจำนวนของไวรัสวาริเซลล่า ซอสเตอร์ (Varicella Zoster Virus) โดยตรง
วิธีการปลูก
การปลูก ส่วนใหญ่ใช้กิ่งปักชำโดยเลือกกิ่งที่สมบูรณ์ปราศจากโรค ไม่แก่ หรือไม่อ่อนเกินไป ตัดกิ่งพันธุ์ให้มีความยาว 6-8 นิ้ว และมีตาบนกิ่งประมาณ 1-3 ตา ให้มีใบเหลืออยู่ที่ปลายยอด ประมาณ 1/3 ของกิ่ง ทาปูนแดงบริเวณรอยตัดของต้นตอ และกิ่งพันธุ์เพื่อป้องกันเชื้อรา ปักชำลงในถุงที่มีวัสดุปักชำเป็นดินร่วนปนทราย จะช่วยให้อัตราการออกรากของกิ่งชำสูง คุณภาพของรากดี และสะดวกในการขุดย้ายต้นไปปลูก โดยปักชำกิ่งลงในวัสดุปลูกลึกประมาณ 3 นิ้ว เอียง 45 องศา รดน้ำให้ชุ่มและรักษาความชื้นให้เพียงพอ โดยกิ่งชำไม่ควรถูกแสงแดดโดยตรง และควรดูแลความชื้นในอากาศ กิ่งปักชำจะออกรากภายใน 3-4 สัปดาห์ เมื่อกิ่งชำที่มีอายุ 3-4 สัปดาห์ ที่ชำไว้ในแปลงชำหรือในถุงชำ โดยใช้ช้อนขุดหรือเสียมแซะกิ่งชำลงปลูกในหลุมปลูกที่เตรียมไว้ 1 ต้นต่อหลุม กลบดิน และกดดินที่โคนให้แน่น รดน้ำหลังจากปลูกทันที
การเก็บ เก็บใบขนาดกลาง ไม่แก่หรืออ่อนจนเกินไป การเก็บเกี่ยวให้ใช้วิธีการตัดต้นเหนือระดับผิวดินประมาณ 10 ซม. หลังจากเก็บเกี่ยวแล้ว ต้นตอเดิมยังงอกแตกแขนงเติบโตได้อีก และสามารถเก็บเกี่ยวผลผลิตต่อไปได้
การดูแลรักษา ควรให้น้ำในระยะ 1-2 เดือนแรก ควรรดน้ำทุกวัน ถ้าแดดจัดควรรดน้ำเช้า-เย็น เมื่ออายุ 2 เดือนขึ้นไปแล้วอาจให้น้ำวันเว้นวัน ในฤดูฝนถ้ามีฝนตกอาจจะไม่ต้องให้น้ำ สามารถเจริญเติบโตได้ดีในดินอุดมสมบูรณ์ ชอบดินร่วนปนทรายระบายน้ำดี ไม่ชอบดินลูกรังหรือดินเหนียว ชอบอากาศร้อนชื้น ขึ้นได้ดีทั้งที่มีแดดและที่ร่ม
ส่วนที่นำมาใช้ ใช้ได้ทั้งใบ และราก
1. นำมารักษาอาการอักเสบ ถอนพิษ รักษาแผลร้อนในในปาก เริม งูสวัด ให้ใช้ใบสด 10-20 ใบ นำมาตำผสมกับเหล้าหรือ น้ำมะนาว คั้นเอาน้ำดื่มหรือเอาน้ำทาแผลและเอากากพอกแผล
2. นำมาทาบริเวณที่แมลงสัตว์กัดต่อยเป็นผื่นคัน ให้ใช้ใบสด 5-10 ใบ ตำขยี้ทาบริเวณที่เป็นแผลที่แพ้ จะยุบหายได้ผลดี
3. นำมาแก้แผลน้ำร้อนลวก ให้ใช้ใบตำเคี่ยวกับน้ำมะพร้าวหรือน้ำมันงา เอากากพอกแผลที่ถูกน้ำร้อนลวกหรือไฟไหม้ แผลจะแห้ง หรือ นำใบมาตำให้ละเอียดผสมกับสุรา มีสรรพคุณดับพิษร้อนได้ดี
ปรุงเป็นยาขับปัสสาวะ ขับระดู แก้ปวดเมื่อยบั้นเอว
พันธนาการ (บีดีเอสเอ็ม)
พันธนาการ(Bondage) เป็นวัฒนธรรมย่อยของบีดีเอสเอ็ม เป็นการฝึนฝนของการยินยอมให้ผูกมัด การมัด หรือควบคุมผู้ร่วมมือเพื่ออีโรติก ความสวยงาม หรือกระตุ้นความรู้สึกทางกาย ผู้ร่วมมืออาจถูกควบคุมทางร่ายกายได้หลายวิธี รวมทั้งการใช้เชือก กุญแจมือ เทปกาว หรือผ้าผันแผลที่มัดได้ด้วยตนเอง
พันธนาการด้วยตนเองไม่จำเป็นต้องบ่งบอกถึงความสุขจากการได้รับความเจ็บปวดกับตัวเอง พันธนาการอาจถูกใช้เป็นจุดสิ้นสุดในตัวเอง เช่นเดียวกับในกรณีของการผูกมัดด้วยเชือกและการผูกมัดเต้านม มันอาจจะถูกใช้เป็นส่วหนึ่งของเพศหรือเข้าร่วมกับกิจกรรมบีดีเอสเอ็มอื่นๆ ตัวอักษรคำว่า "บี" ในคำย่อจาก "BDSM" มาจากคำว่า Bondage เพศและอีโรติกเป็นลักษณะที่สิ่งสำคัญในพันธนาการ แต่มักจะไม่ใช่สิ้นสุดในตัวเอง สุนทรียภาพยังคงมีบทบาทที่สำคัญในพันธนาการ
เหตุผลทั่วไปสำหรับผู้ร่วมมือที่กระตือรือร้นที่ได้ทำการผูกมัดกับผู้ร่วมมืออีกคนเพื่อให้ทั้งสองฝ่ายได้รับความพึงพอใจจากการถูกควบคุมโดยผู้ร่วมมือของฝ่ายผู้ยอมจำนนและความรู้สึกของการถ่ายโอนชั่วคราวของการควบคุมและอำนาจ สำหรับผู้นิยมความสุขจากการได้รับความเจ็บปวดกับตัวเอง พันธนาการมักใช้วิธีการผูกมัดจนถึงจุดจบ ซึ่งผู้ร่วมมือที่ถูกควบคุมจะสามารถเข้าถึงพฤติกรรมที่มีนิสัยท้อถอยทางจิตใจได้ อย่างไรก็ตาม พันธนาการสามารถใช้ได้เพื่อเป้าหมายประโยชน์ของตัวเอง ผู้ร่วมมือที่ถูกควบคุมสามารถได้รับความสุขจากความรู้สึกจากการทำอะไรไม่ถูกและไม่สามารถเคลื่อนไหวอะไรได้ และผู้ร่วมมือที่กระตือรือร้นสามารถได้รับความสุขและความพึงพอใจในการมองเห็นผู้ร่วมมืออีกคนถูกผูกมัด
วัดตะล่อม
วัดตะล่อม เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางเชือกหนัง ในแขวงคลองขวาง เขตภาษีเจริญ กรุงเทพมหานคร ที่ดินตั้งวัดมีเนื้อที่ 4 ไร่ 15 ตารางวา
ประวัติ
วัดตะล่อมสร้างขึ้นเมื่อ พ.ศ. 2410 ไม่ทราบนามและประวัติผู้สร้าง แต่เดิมนั้นพวกสนมกรมวังในพระบาทสมเด็จพระนั่งเกล้าเจ้าอยู่หัวได้มาสร้างศาลาไว้พักผ่อนหย่อนใจที่แห่งนี้ ต่อมาชาวบ้านเห็นว่าสถานที่เหมาะควรแก่การสร้างวัดขึ้นจึงได้สร้างวัด โดยระยะแรกคงจะเป็นวัดชนิดสำนักสงฆ์อยู่ก่อนแล้ว เมื่อได้สร้างอุโบสถเรียบร้อยแล้ว วัดนี้ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2467 เขตพระราชทานกว้าง 69 เมตร ยาว 94 เมตร ได้ประกอบพิธีผูกพัทธสีมาเมื่อวันที่ 13 มีนาคม พ.ศ. 2470 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539
อาคารเสนาสนะ
อุโบสถหลังใหม่กว้าง 6.50 เมตร ยาว 20.50 เมตร หลังคาทรงไทยโบราณ มีเฉลียงหน้ามุขยื่นออกทางด้านหน้าและหลัง ซุ้มประตูหน้าต่างแบบปูนปั้น ภายในประดิษฐานพระประธานสมัยสุโขทัย แบบปูนปั้นลงรักปิดทอง แต่ปัจจุบันพระประธานคือ พระพุทธชินราชองค์ใหญ่ พระวิหารซึ่งแต่เดิมคืออุโบสถหลังเดิมมีลักษณะเป็นอุโบสถแบบรัชกาลที่ 1 กุฏิสงฆ์จำนวน 2 หลังเป็นอาคารครึ่งตึกครึ่งไม้ 2 ชั้น อาคารสงฆ์นานาชาติ 5 ชั้น ให้ชื่ออาคารว่า พระพรหมวชิรญาณ หอสวดมนต์กว้าง 8 เมตรยาว 20 เมตร ศาลาการเปรียญกว้าง 11.60 เมตร ยาว 25 เมตร สร้างเมื่อ พ.ศ. 2515 มณฑปมีหลวงพ่อหินอ่อนสีขาวเนื้อละเอียดประดิษฐานอยู่ เป็นศิลปะแบบพม่า รุ่นเดียวกับพระแก้วมรกต หน้าตัก 60 เซนติเมตร
ฟอร์มูลาวันชิงแชมป์โลก 2022
การแข่งขัน เอฟไอเอ ฟอร์มูลาวันชิงแชมป์โลก 2022 (2022 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 73 เป็นการแข่งขันชิงแชมป์โลกที่รับรองโดย สหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลการแข่งขันรถยนต์ระดับนานาชาติ ในฐานะการแข่งขันระดับสูงสุดของการแข่งรถประเภทล้อเปิด (open-wheel racing cars) โดยการแข่งขันชิงแชมป์โลกจะมีกำหนดการเข้าร่วมการแข่งขันหรือกรังด์ปรีซ์ที่จัดขึ้นทั่วโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ ในปีนี้จะมีการแข่งขัน 23 กรังด์ปรีซ์ ซึ่งจะจัดขึ้นทั่วโลก และมีกำหนดจะสิ้นสุดเร็วกว่าในปีอื่น ๆ เพื่อหลีกเลี่ยงไม่ให้การแข่งขันทับซ้อนกับฟุตบอลโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ
สตีฟ อาโอกิ
สตีเวน ฮิโรยูกิ "สตีฟ" อาโอกิ (Steven Hiroyuki "Steve" Aoki) หรือ DJ Kid Millionaire เป็นดีเจอิเล็กทรอเฮาส์และเป็นเจ้าของ ค่ายเพลงอินดี้ Dim Mak Records
ครอบครัว
สตีฟ อาโอกิเกิดที่ไมแอมี และย้ายมาเติบโตอยู่ในนิวพอร์ตบีช รัฐแคลิฟอร์เนีย เขาเป็นลูกชายของชิซูรุ โคบายาชิ และ ร็อกกี อาโอกิ แชมป์กีฬามวยปล้ำของญี่ปุ่น และผู้ก่อตั้งร้านอาหารเบนิฮานะที่มีชื่อเสียงและประสบความสำเร็จมากในสหรัฐ เขามีพี่น้องร่วมบิดามารดาทั้งหมด 3 คน คือคานา (พี่สาว) เควิน (พี่ชาย) และตัวเขาเอง ส่วนอีกสามคนเป็นลูกคนละแม่ได้แก่ไคล์ เอคโค และเดวอน อาโอกิ
ผลงาน
Steve เป็น Club DJ, Club Promoter แต่ธุรกิจหลักของเขาคือการบริหารค่ายเพลงอินดี้ Dim Mak Records ซึ่งเริ่มต้นโดยการผลักดันวงหน้าใหม่ ออกสู่ตลาด แต่ในภายหลังได้ร่วมมือกับ Blake Miller ผลิตเพลงประเภท Remix ออกสู่ตลาดภายใต้ชื่อ Weird Science Production Aoki ได้ Remix เพลงจากนักดนตรีโด่งดังหลายคน/วง เช่น Lenny Kravitz, Bloc Party, สนูป ด็อกก์, Robin Thicke, S.P.A., ดูแรนดูแรน, Timbaland, Chester French and Peches และล่าสุดได้ออกอัลบั้มของตนเองในปี 2008 ชื่อว่า Pillow Face and His Airplane Chronicles
นอกจากงานเพลงแล้ว Aoki เริ่มจับธุรกิจด้านไลน์เสื้อผ้าและเครื่องใช้ เช่นแว่นตาและหูฟัง Dim Mak Collection ซึ่งเป็นไลน์เสื้อผ้าของเขาออกแบบโดย ตัวเขาเองและ เดวอน อาโอกิ น้องสาวของเขา (ซึ่งเป็นนักแสดง Hollywood) เริ่มโครงการเมื่อปี 2006 และจะออกสู่ตลาดในปี 2009 พร้อม ๆ กันกับไลน์ แว่นตา Dim Mak Collection ที่ได้ร่วมมือกับสองผู้ก่อตั้งแบรนด์ Ksubi เสื้อผ้าชั้นนำ George Garrow และ Dan Single ออกแบบและจะออกวางขายพร้อมกันในปี 2009 ส่วนไลน์หูฟังนั้น Steve ร่วมมือกับ Greger เพื่อนของเขาซึ่งเป็นเจ้าของบริษัท WESC แบรนด์เสื้อผ้าจากสวีเดน เพื่อออกแบบไลน์ Aoki Headphones เน้นการใช้สีเขียวซึ่งเป็นสีโปรดของ Aoki ในหลาย ๆ เฉด และจะออกมาใหม่ในทุก ๆ ซีซั่นจับกลุ่มนักดนตรี และ DJ เป็นหลัก Aoki ยังเป็น Designer ให้กับ KR3W Apparel และ Supra Footwear ออกแบบเสื้อผ้าและรองเท้าภายใต้ชื่อของเขาเองอีกด้วย
นอกจากงานด้านเพลงและดีไซน์แล้ว Aoki มีกิจการร้านอาหารเกาหลี Shin บริหารร่วมกับเพื่อนร่วมงานของเขา Danny Masterson, Julian Casablancas, Mark Ronson, Laura Prepon, Jerry Butler และยังก่อตั้งบริษัท Deckstar เป็นบริษัท Management ร่วมกับ DJ AM และ Paul Rosenberg เพื่อดูแลงานของศิลปินภายใต้สังกัดของเขาอีกด้วย
แหล่งข้อมูลอื่น
1977
ฟอร์มูลาวันชิงแชมป์โลก 2022
การแข่งขันชิงแชมป์โลกในปี 2022 จะมีการเปลี่ยนแปลงครั้งสำคัญในกฎระเบียบทางเทคนิคของกีฬา การเปลี่ยนแปลงเหล่านี้มีจุดมุ่งหมายที่จะนำมาใช้ในปี 2021 แต่ถูกเลื่อนออกไปจนถึงปี 2022 เนื่องจากการระบาดของโควิด-19
มักซ์ แฟร์สตัปเปิน นักแข่งของ เร็ดบุลเรซซิง เป็นผู้ชนะเลิศประเภทนักขับในฤดูกาลก่อนหน้า ในขณะที่ เมอร์เซเดส เป็นผู้ชนะเลิศประเภททีมผู้ผลิตในฤดูกาลก่อนหน้า
ผู้เข้าแข่งขัน
ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2022 โดยทุกทีมจะใช้ยางรถของปีเรลลี แต่ละทีมจะต้องมีนักขับอย่างน้อยสองคนสำหรับรถสองคัน
ปฏิทินการแข่งขัน
การแข่งขันในปี 2022 ประกอบไปด้วยการแข่งขัน 23 รายการ
ระบบคะแนน
คะแนนจะมอบให้กับนักขับ 10 อันดับแรกและนักขับที่ทำรอบเร็วที่สุด ซึ่งนักขับที่ทำรอบที่เร็วที่สุดจะต้องอยู่ใน 10 อันดับแรกเพื่อรับคะแนน และคะแนนรอบสปรินต์จะมอบให้กับนักขับ 8 อันดับแรก ในกรณีที่คะแนนเสมอกันระบบนับถอยหลังจะถูกใช้โดยที่นักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุด คะแนนจะมอบให้สำหรับทุกการแข่งขันโดยใช้ระบบต่อไปนี้:
ตารางคะแนนชิงแชมป์โลกประเภทนักขับ
หมายเหตุ:
ตารางคะแนนชิงแชมป์โลกประเภทผู้ผลิต
หมายเหตุ:
ทางหลวงแผ่นดินหมายเลข 107
ถนนโชตนา ซึ่งมีระยะทางส่วนใหญ่เป็น ทางหลวงแผ่นดินหมายเลข 107 สายเชียงใหม่–แม่จัน เป็นทางหลวงแผ่นดินในจังหวัดเชียงใหม่และจังหวัดเชียงราย เป็นทางหลวงสายหลักของจังหวัดเชียงใหม่ในการติดต่อกับอำเภอต่าง ๆ ทางทิศเหนือ และเชื่อมต่อไปยังจังหวัดเชียงราย มีระยะทางตลอดทั้งสาย 240.301 กิโลเมตร
รายละเอียดของเส้นทาง
ทางหลวงแผ่นดินหมายเลข 107 มีจุดเริ่มต้นที่อำเภอเมืองเชียงใหม่ จังหวัดเชียงใหม่ มุ่งไปทางทิศเหนือ ผ่านอำเภอแม่ริม อำเภอแม่แตง อำเภอเชียงดาว แล้วเบนไปทางทิศตะวันออกเฉียงเหนือเล็กน้อย ตัดเข้าอำเภอไชยปราการ อำเภอฝาง แล้วไปสิ้นสุดบนถนนพหลโยธินที่อำเภอแม่จัน เดิมในช่วงฝาง – แม่จันเป็นทางหลวงแผ่นดินหมายเลข 1089 ต่อมาได้มีการรวมเข้าเป็นส่วนหนึ่งของทางหลวงแผ่นดินสายนี้ ทำให้มีระยะทางรวมทั้งสิ้น 240.301 กิโลเมตร
เส้นทางช่วงอำเภอเมืองเชียงใหม่ถึงอำเภอแม่ริมเป็นถนนคอนกรีตขนาด 4-6 ช่องจราจร มีเกาะกลางถนน ส่วนช่วงอำเภอแม่ริมจนถึงศูนย์ฝึกช้างเชียงดาวเป็นถนนลาดยางขนาด 4 ช่องจราจร มีเกาะกลาง ซึ่งช่วงที่ผ่านเทศบาลตำบลสันโป่งเดิมจะไม่มีเกาะกลาง ทำให้เกิดอุบัติเหตุบ่อยครั้ง ถนนจะลดเหลือ 2 ช่องจราจรในช่วงที่ผ่านแก่งปันเต๊า รอยต่อระหว่างอำเภอแม่แตงและอำเภอเชียงดาว ระยะทาง 8 กิโลเมตร และจะขยายเป็น 4 ช่องจราจรอีกครั้งจนถึงช่วงทางเลี่ยงเมืองเชียงดาว จากนั้นถนนจะมีขนาด 2 ช่องจราจร เมื่อผ่านแยกปิงโค้งถนนจะลัดเลาะไปตามดอยหัวโท รอยต่อระหว่างอำเภอเชียงดาวและอำเภอไชยปราการ และขยายเป็น 4 ช่องจราจรอีกครั้งเมื่อถึงทางแยกดอยอ่างขาง จนถึงแยกทางเลี่ยงเมืองฝางด้านทิศใต้ ทางหลวงแผ่นดินหมายเลข 107 จะเลี้ยวซ้ายไปตามถนนเลี่ยงเมืองฝาง และลดเหลือ 2 ช่องจราจรอีกครั้ง จากนั้นถนนจะเลี้ยวซ้ายกลับเข้าสู่ถนนสายฝาง-แม่จัน และจะผ่านภูเขาอีกครั้งเมื่อพ้นบ้านท่าตอนไปจนถึงอำเภอแม่จัน
ทางหลวงแผ่นดินสาย เชียงใหม่-เชียงดาว-ฝาง ให้ขนานนามว่า "ถนนโชตนา" เพื่อเป็นเกียรติแก่ นายทิม โชตนา นายช่างกำกับการแขวงการทางเชียงใหม่ เมื่อวันที่ 12 ธันวาคม 2493 ตามมติ ครม จอมพล ป. พิบูลสงคราม นายกรัฐมนตรี
การแบ่งตอนควบคุม
ทางหลวงแผ่นดินหมายเลข 107 แบ่งเขตการควบคุมออกเป็น 6 ตอน ได้แก่
ทางหลวงแผ่นดินหมายเลข 1089
ทางหลวงแผ่นดินหมายเลข 1089 สายผาเดื่อ - ห้วยหินฝน เป็นทางหลวงแผ่นดินขนาด 2 ช่องจราจร เริ่มต้นที่ทางหลวงแผ่นดินหมายเลข 1130 ที่บ้านผาเดื่อ ตำบลแม่สลองใน อำเภอแม่ฟ้าหลวง จังหวัดเชียงราย และสิ้นสุดที่ทางหลวงแผ่นดินหมายเลข 107 บ้านห้วยมะหินฝน ตำบลป่าตึง อำเภอแม่จัน จังหวัดเชียงราย แต่เดิมรหัสทางหลวงแผ่นดินหมายเลข 1089 เคยถูกใช้ในเส้นทางช่วง แม่จัน - ฝาง และเส้นทางที่เหลืออยู่ปัจจุบันเป็นสายแยกของทางหลวงแผ่นดินสายนี้ จนต่อมากรมทางหลวงได้ควบรวมทางหลวงแผ่นดินหมายเลข 1089 ช่วงฝาง - แม่จัน ให้เป็นส่วนหนึ่งของทางหลวงแผ่นดินหมายเลข 107 ระยะทาง 84.1 กิโลเมตร ทำให้ทางหลวงแผ่นดินหมายเลข 1089 เหลือเพียงช่วงผาเดื่อ - ห้วยหินฝน เท่านั้น
ทางหลวงแผ่นดินหมายเลข 1359
ทางหลวงแผ่นดินหมายเลข 1359 สายทางเข้าเชียงดาว เป็นถนนที่ตัดเข้าสู่เทศบาลตำบลเชียงดาว โดยเริ่มต้นที่ทางหลวงแผ่นดินหมายเลข 107 บริเวณใกล้กับสำนักงานเทศบาลตำบลแม่นะ และสิ้นสุดที่ทางหลวงแผ่นดินหมายเลข 107 บริเวณใกล้แยกเมืองงาย แต่เดิมถนนสายนี้เป็นส่วนหนึ่งของทางหลวงแผ่นดินหมายเลข 107 เช่นเดียวกับสายปัจจุบันซึ่งเป็นทางเลี่ยงเมือง แต่ต่อมากรมทางหลวงได้เปลี่ยนสายทางเข้าเมืองเชียงดาวให้เป็นทางหลวงแผ่นดินหมายเลขแต่ต่อมากรมทางหลวงได้เปลี่ยนสายทางเข้าเมืองเชียงดาวให้เป็นทางหลวงแผ่นดินหมายเลข 1359
ทางหลวงแผ่นดินหมายเลข 1360
ทางหลวงแผ่นดินหมายเลข 1360 สายทางเข้าเวียงฝาง เป็นถนนที่ตัดเข้าสู่เทศบาลตำบลเวียงฝาง มีระยะทางทั้งหมด 8.220 กิโลเมตร (0.505 กิโลเมตร อยู่ในความดูแลของกรมทางหลวง) แต่เดิมเคยเป็นส่วนหนึ่งของทางหลวงแผ่นดินหมายเลข 107 (ทิศทางจากเชียงใหม่) และทางหลวงแผ่นดินหมายเลข 1089 (ทิศทางจากอำเภอแม่จัน) ต่อมามีการตัดถนนเลี่ยงเมืองฝางและได้รับการกำหนดหมายเลขเป็นทางหลวงแผ่นดินหมายเลข 107 หลังจากการควบรวมทางหลวงแผ่นดินหมายเลข 1089 ช่วงฝาง - แม่จันให้เป็นทางหลวงแผ่นดินหมายเลข 107 ทำให้กรมทางหลวงได้กำหนดทางหลวงแผ่นดินหมายเลข 107 ให้อยู่ในแนวเส้นทางเลี่ยงเมืองฝาง ส่วนทางเข้าเมืองฝางถูกกำหนดเป็นทางหลวงแผ่นดินหมายเลข 1360 แทน
แกงขี้เหล็ก
แกงขี้เหล็ก เป็นอาหารไทยชนิดหนึ่งประเภทแกงกะทิ ที่แพร่หลายในทุกภาคของประเทศไทย มีส่วนผสมที่สำคัญคือใบขี้เหล็ก หรือดอก หรือทั้งใบและดอก เนื้อสัตว์ที่ใส่ในแกง อาจเป็นปลาย่างหรือเนื้อหมูย่าง พริกแกงขี้เหล็กประกอบด้วยพริกแห้ง หอม กระเทียม ข่า ตะไคร้ กระชาย กะปิ พอละเอียดดีใส่ปลาย่างโขลกให้เข้ากับนำพริกแกง ด้วยรสชาติของขี้เหล็กมีรสขม จึงมีการปรุงมีรสชาติหวาน มัน เผ็ดเล็กน้อย
นอกจากจะรับประทานในครัวเรือน ยังนิยมปรุงเลี้ยงแขกเทศกาลงานต่าง ๆ เช่น งานบวช งานแต่งงาน งานศพ ชาวนครชุม จังหวัดกำแพงเพชร มีประเพณีการกินแกงขี้เหล็กในวันเพ็ญ เดือน 12 โดยจะเก็บใบและดอกขี้เหล็กตอนเช้ามืดของวันขึ้น 15 ค่ำ เดือน 12
แกงขี้เหล็กภาคเหนือของไทยมีลักษณะคล้ายกับภาคกลางคือเป็นแกงกะทิ ใส่เนื้อวัว เนื้อหมู หรือปลาย่าง ภาคกลางมักใช้ใบและดอกขี้เหล็กในสัดส่วนเท่า ๆ กัน ภาคอีสานไม่นิยมใช้ดอกในการปรุง แกงขี้เหล็กในภาคใต้จะใส่พริกแกงใต้ที่ใส่ขมิ้นและเครื่องเทศที่เผ็ดร้อนกว่า แกงขี้เหล็กแบบอีสานและลาวจะไม่ใส่กะทิ นอกจากนั้นชาวกูย (เขมร) มีอาหารในลักษณะแกงขี้เหล็กเรียกว่า "ซัมลอร์อ็องกัญ" ชาวมอญมีอาหารที่เรียกว่า "ฟะแป่คัด"
ด้านคุณค่าทางโภชนาการ ใบขี้เหล็กมีโปรตีน วิตามินบี 2 มีธาตุเหล็กสูง มีไขมัน แคลเซียม ฟอสฟอรัส ไนอาซิน อยู่จำนวนหนึ่ง ถ้าเอาดอกอ่อนมาแกงด้วยก็จะได้วิตามินเอในปริมาณสูง ใบขี้เหล็กมีใยอาหารสูง เป็นยาระบายอ่อน ๆ และช่วยดูดซับสารพิษ หมอพื้นบ้านเชื่อว่าการกินแกงขี้เหล็กจะช่วยแก้ริดสีดวงทวาร ริดสีดวงลำไส้ บำรุงเลือด บำรุงกระดูก
แกงขี้เหล็กได้รับการกล่าวถึงในนิราศสุพรรณของสุนทรภู่ ความว่า
เทวัสนิยม
เทวัสนิยม (deism) เป็นแนวความคิดที่สำคัญในศตวรรษที่ 18 โดยในศตวรรษนี้เป็นยุคแห่งเหตุผล นักคิดทั้งหลายต่างพยายามที่จะสร้างระบบการวิเคราะห์แบบวิทยาศาสตร์ที่ได้ผลและสมเหตุสมผลขึ้น โดยไม่ยอมพึ่งพาอาศัยอำนาจเหนือธรรมชาติต่าง ๆ พระเจ้าเป็นเพียงผู้สร้างโลกเท่านั้น เราจะเห็นการแบ่งเป็นฝักฝ่ายระหว่างศาสนากับวิทยาศาสตร์ได้เกิดขึ้น พวกหัวเก่าโจมตีพวกหัวใหม่ว่าต่อไปนี้จะไม่มีอะไรที่ศักดิ์สิทธิ์หลงเหลืออยู่อีก การถกเถียงเป็นไปอย่างกว้างขวางอันเป็นเหตุให้เกิดความคิดแบบเทวัสนิยมขึ้นมา พวกนี้เชื่อในพระเจ้าแต่ในขณะเดียวกันก็เชื่อมั่นในเหตุผลและคิดว่าจะสามารถใช้เหตุผลพิสูจน์ในเรื่องพระเจ้าได้ พวกนี้เชื่อต่อไปอีกว่าเหตุผลเท่านั้นที่จะช่วยให้เราเกิดความเข้าใจศาสนาและศีลธรรมอย่างถูกต้อง พวกนี้ถือว่าพระเจ้านั้นมีอยู่ ทว่าหลังจากที่ทรงสร้างโลกแล้วก็มิได้ลงมายุ่งเกี่ยวกับมนุษย์อีกเลย พวกนี้ยอมรับศาสนาในสมัยแรกเริ่ม แต่มักจะโจมตีศาสนาในระยะหลังที่มีพิธีการ มีพระเป็นผู้สืบศาสนา พวกนี้เชื่อว่ามนุษย์ทุกคนมีเหตุผลอยู่ในตัว เพียงแต่ว่าคนส่วนใหญ่ไม่สามารถจะบังคับในตัวเองให้ใช้เหตุผลมากกว่าอารมณ์ ทำให้พระเข้ามามีบทบาทได้ ทั้ง ๆ ที่แท้จริงแล้ว มนุษย์ทุกคนเข้าถึงและรู้เข้าใจเกี่ยวกับศาสนาเป็นอย่างดี
ตัวอย่างผู้มีความเชื่อแบบเทวัสนิยม ได้แก่ เบนจามิน แฟรงคลินและวอลแตร์
ฮิรากาวะ
ภูมิศาสตร์
ฮิรากาวะตั้งอยู่ในบริเวณภูเขาสูงทางตะวันออกเฉียงเหนือของทะเลสาบโทวาดะ มีสภาพภูมิอากาศหนาวเย็นตลอดปี ในฤดูหนาวมีหิมะตกรุนแรง
รายชื่อตัวละครในวันพันช์แมน
ต่อไปนี้คือ รายชื่อตัวละครในวันพันช์แมน ผลงานการ์ตูนของ ONE
การวางเงื่อนไขแบบดั้งเดิม
ทฤษฎีการวางเงื่อนไขแบบดั้งเดิม (Classical Conditioning) ของ อีวาน พาฟลอฟ
พฤติกรรมที่จะเกิดการวางเงื่อนไขแบบคลาสสิกได้มักเป็นพฤติกรรมหรือการตอบสนองที่เกิดจากปฏิกิริยาสะท้อน อันมีพื้นฐานมาจากการทำงานของระบบประสาทอัตโนมัติ เช่น การทำงานของต่อมต่าง ๆในร่างกาย การทำงานของระบบกล้ามเนื้อต่าง ๆ พฤติกรรมการตอบสนองในการวางเงื่อนไขแบบคลาสสิก เป็นพฤติกรรมที่เกิดขึ้นเองตามธรรมชาติ เมื่อมีสิ่งเร้ามากระตุ้น พฤติกรรมที่เกิดขึ้นตามธรรมชาติเหล่านี้ เรียกว่า พฤติกรรมตอบสนอง หรือพฤติกรรมที่เป็นไปโดยไม่ตั้งใจ พาร์พลอฟ เชื่อว่าการเรียนรู้ของสิ่งมีชีวิตจำนวนมากเกิดจากการวางเงื่อนไข (conditioning) กล่าวคือ การตอบสนองหรือการเรียนรู้ที่เกิดขึ้นต่อสิ่งเร้าหนึ่งมักมีเงื่อนไขหรือสถานการณ์เกิดขึ้น ซึ่งในสภาพปกติหรือในชีวิตประจำวันการตอบสนองเช่นนั้นอาจไม่มี เช่น กรณีสุนัขได้ยินเสียงกระดิ่งและน้ำลายไหล        เสียงกระดิ่งเป็นสิ่งเร้าที่ต้องการให้เกิดการเรียนรู้จากการวางเงื่อนไข        (เพราะโดยปกติเสียงกระดิ่งมิได้ทำให้สุนัขน้ำลายไหล แต่คนต้องการให้สุนัขน้ำลายไหลเมื่อได้ยินเสียงกระดิ่ง) พาร์พลอฟ เรียกว่า สิ่งเร้าที่มีเงื่อนไข (conditioned stimulus) และปฏิกิริยาน้ำลายไหล เป็นการตอบสนองที่เรียกว่าการตอบสนองที่มีเงื่อนไข (conditioned response)
รวงทอง ทองลั่นธม
รวงทอง ทองลั่นธม (บางแห่งเขียน รวงทอง ทองลั่นทม เกิด 8 พฤษภาคม พ.ศ. 2480) เป็นนักร้องหญิงชาวไทยประจำวงดนตรีกรมประชาสัมพันธ์ และ วงดนตรีสุนทราภรณ์ ของ เอื้อ สุนทรสนาน มีชื่อเสียงจากเพลง "จำได้ไหม" และ "ขวัญใจเจ้าทุย"  รวงทอง ทองลั่นธม ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (เพลงไทยสากล-ขับร้อง) ประจำปี พ.ศ. 2539 เจ้าของฉายานักร้อง เสียงน้ำเซาะหิน
ประวัติ
รวงทอง ทองลั่นธม เกิดวันเสาร์ที่ 8 พฤษภาคม พ.ศ. 2480 ที่ตำบลบ้านโพธิ์ อำเภอบางปะอิน จังหวัดพระนครศรีอยุธยา เป็นบุตรของนายทอง นางจำรัส ทองลั่นทม มีพี่น้อง 4 คน มีชื่อเดิมว่า ก้อนทอง ทองลั่นทม เมื่อเกิดได้ 2 ปีมารดาก็ได้เสียชีวิต จึงย้ายมาอยู่กับยายที่กรุงเทพจนเกิดสงครามโลกจึงย้ายกลับมาพระนครศรีอยุธยา และกลับมาที่กรุงเทพอีกครั้ง เข้าเรียนโรงเรียนนันทศึกษาจนจบชั้นประถมปีที่ 4 จึงเข้าศึกษาต่อที่โรงเรียนขัตติยนารี เด็กหญิงก้อนทองทราบว่าทางบ้านยากจนจึงตั้งใจเรียนจนสอบได้ที่ 1 และเป็นหัวหน้าชั้น แต่ในขณะเรียนชั้นมัธยมปีที่ 6 คุณพ่อสุขภาพไม่ดีการเงินย่ำแย่ จึงตัดสินใจลาออกจากโรงเรียน
โลกเสียงเพลง
รวงทองชอบการร้องเพลงมาตั้งแต่เด็ก โดยเฉพาะเพลงของวงดนตรีสุนทราภรณ์ซึ่งจะต้องข้ามท้องร่องไปฟังข้างบ้านเพราะบ้านตัวเองไม่มีวิทยุ จนกระทั่งวันหนึ่งครอบครัวของอภันตรี ประยุทธเสนีย์ย้ายเข้ามาอยู่ข้างบ้านของรวงทอง คุณสนั่น เสตะจันทร์น้าของอภันตรีเห็นว่ารวงทองชอบร้องเพลง จึงพาไปฝากกับครูเอื้อ สุนทรสนาน โดยใช้เพลงทดสอบคือเพลง "ยาใจยาจก" ด้วยความอายุน้อยครูเอื้อจึงอยากให้รวงทองกลับไปศึกษามากกว่าแต่เห็นว่าทางบ้านของรวงทองฐานะยากจนจึงรับรวงทองเป็นนักร้องฝึกหัดที่กรมประชาสัมพันธ์ ฝึกหัดร้องเพลงกับพลโทหม่อมหลวงขาบ กุญชร, เอื้อ สุนทรสนาน, สริ ยงยุทธ และ ชอุ่ม ปัญจพรรค์ ซึ่งเป็นผู้ตั้งชื่อให้ว่า รวงทอง ทองลั่นทม' โดยได้รับการช่วยเหลือจากรุ่นพี่เช่น ศรีสุดา, วรนุช, พูลศรี และ ชวลี ช่วยออกสตางค์ค่าเดินทางและค่าอาหารให้
รวงทองใช้เวลาฝึกร้องเพลงอยู่ถึง 3 ปี จึงได้เข้าเป็นข้าราชการและนักร้องประจำวงดนตรีกรมประชาสัมพันธ์ หรือ วงดนตรีสุนทราภรณ์ ได้บันทึกแผ่นเสียงเพลงแรกคือ "รักบังใบ" ของครูชอุ่ม ปัญจพรรค์ ซึ่งในการร้องหน้าเวทีครั้งแรกของรวงทองไม่ได้รับการต้อนรับที่ดีนักเพราะหน้าตาที่ไม่ค่อยสวย แต่พอเริ่มร้องท่อนแรกของเพลงรักบังใบ เสียงปรบมือก็ดังสนั่นกลบเสียงร้องเพลงด้วยความชื่มชมในน้ำเสียง
รวงทองเริ่มมีชื่อเสียงจากเพลง จำได้ไหม (คำร้องโดย ธาตรี ทำนองโดย เอื้อ สุนทรสนาน) และโด่งดังสุดขีดจากเพลง  ขวัญใจเจ้าทุย (โดย สมศักดิ์ เทพานนท์) ในปีพ.ศ. 2500 ซึ่งเธอเคยตัดพ้อกับครูเอื้อว่าของสวยงามมีต้องเยอะแยะทำไมต้องให้ร้องเพลงรักกับควาย แต่พอเพลงขวัญใจเจ้าทุยทำการแสดงจบ รวงทองก็ได้รับเสียงชื่นชมจากผู้ฟังจึงทำให้เพลงนี้ขายดีที่สุดในแผ่นเสียงสุนทราภรณ์ แต่เนื่องจากการร้องเพลงที่กรมประชาสัมพันธ์นั้น ไม่สามารถออกมาร้องเพลงที่ไนท์คลับได้ ไม่สามารถรับร้องเพลงของครูเพลงท่านอื่นได้ เพราะการเป็นข้าราชการต้องเรียบร้อยไม่สามารถรับงานนอกเวลาได้ จึงได้ลาออกจางวงสุนทราภรณ์ไปเป็นนักร้องอิสระ ในปี พ.ศ. 2504 โดยผลงานที่มีชื่อเสียงในช่วงนี้ เช่น แรมพิศวาส, ลาก่อน ซาโยนาระ, เก็บรัก(ต้นฉบับ), แสนแสบที่แสบแสน, มหาชัยอาลัยท่าฉลอม, เวนิสพิศวาส, จดหมายรักสลักบนพื้นทราย, คีรีบูนยอดรัก, เคยเป็นของคุณ, ที่แล้วมาคิดว่าเป็นทาน, คิดถึงน้องบ้างนะ, ทุยจ๋าทุย, รักทุย, อรุโณทัยไม่กลับคืน, พับความทุกข์ซุกไว้ใต้หมอน เป็นต้น
ต่อมามีผู้ทักว่านามสกุล ทองลั่นทม น่าจะไม่เหมาะเพราะชื่อไปพ้องกับดอกลั่นทมซึ่งเป็นดอกไม้ที่มีความหมายเป็นความระทมตรมใจ รวงทองจึงเปลี่ยนนามสกุลเป็น ทองลั่นธม
การแสดง
รวงทองแสดงละครประกอบบทเพลงมากมายในช่วงอยู่กับวงดนตรีสุนทราภรณ์ และแสดงละครให้กับคณะละครต่างๆ ทั้งยังเป็นนางเอกละครโทรทัศน์ทางไทยทีวีช่อง 4 บางขุนพรหม เรื่องจุฬาตรีคูณ คู่กับ อาคม มกรานนท์ แสดงละครเวทีกับ ฉลอง สิมะเสถียร เรื่อง "ลานปาริชาติ" เคยแสดงภาพยนตร์เป็นนางเอกคู่กับ มิตร ชัยบัญชา เรื่อง "ในฝูงหงส์" พ.ศ. 2506 แสดงภาพยนตร์ให้ ชรินทร์ นันทนาคร ในเรื่อง "สวรรค์วันเพ็ญ" พ.ศ. 2512 และรับเชิญแสดงภาพยนตร์การกุศลเรื่อง "คนใจบอด" พ.ศ. 2514 และเรื่องอื่นๆ รวมทั้งมีงานเพลงประกอบภาพยนตร์เด่นๆ เช่น ''ปาหนัน, สร้อยไข่มุก, วนาลี, ดรรชนีนาง และอีกหลายเรื่อง
และยังเคยเป็นผู้จัดและนำแสดงในละครโทรทัศน์ ททบ.7 (ขาวดำ) สนามเป้า (ททบ.5 ปัจจุบัน) เช่น จุฬาตรีคูณ คู่กับ ตรัยเทพ เทวะผลิน และเคยจัดรายการโทรทัศน์ชื่อ "เสียงทิพย์จากรวงทอง" ร่วมกับ ม.ร.ว.ธวัชจันทร์ ประวิจร เผยแพร่ทางช่อง 5
ผลงานเด่น
ผลงานขับร้องที่มีชื่อเสียงเช่น จำได้ไหม, ขวัญใจเจ้าทุย, เก็บรัก, ปาหนัน, รอคำรัก, ขยี้ใจ, มั่นใจไม่รัก, เพื่อคุณ, ไม่ใกล้ไม่ไกล, วิมานสีชมพู, รักบังใบ, เสียงกระซิบจากเกลียวคลื่น, ผู้หญิงก็มีหัวใจ, รักเธอเสมอ (คู่ สมศักดิ์ เทพานนท์), อย่าปันใจให้ฉัน, อย่าซื้อฉันด้วยเงิน, รักทุย, หวานรัก, ถึงเธอ, ตัดสวาท, หงส์กับกา (คู่ วินัย จุลละบุษปะ), คีรีบูนยอดรัก, ทุยจ๋าทุย (คู่ ชรินทร์ นันทนาคร), ปลอบใจเจ้าทุย, ทุยฝันร้าย (คู่ ชรินทร์ นันทนาคร, ฝันถึงกันบ้างนะ, แรมพิศวาส (ต้นฉบับ เอมอร วิเศษสุด), สนต้องลม (ต้นฉบับ มัณฑนา โมรากุล), ไฟรักในทรวง (คู่กับ ศรีสุดา รัชตะวรรณ, วรนุช อารีย์, ชวลี ช่วงวิทย์) ฯลฯ
สโมสรฟุตบอลอยุธยา วอริเออร์
สโมสรอยุธยา วอร์ริเออร์ เป็นอดีตสโมสรฟุตบอลอาชีพในประเทศไทย ตั้งอยู่ที่จังหวัดพระนครศรีอยุธยา เคยแข่งขันในลีกภูมิภาค ดิวิชั่น 2 ฤดูกาล 2559 โดยการยืมสิทธิในการลงแข่งขันมาจากสโมสรพิจิตร เอฟซี
หลังจบฤดูกาล 2559 สโมสรได้เลื่อนชั้นขึ้นไปเล่นในไทยลีก 3 แต่ต้องคืนสิทธิในการลงแข่งขันให้พิจิตร เอฟซี จึงไปควบรวมกับสโมสรฟุตบอลอยุธยา ยูไนเต็ด ลงแข่งขันในนาม อยุธยา ยูไนเต็ด
ประวัติสโมสร
ทีมสโมสรอยุธยา วอร์ริเออร์ ทีมน้องใหม่ ลีกดิวิชั่น 2 โซนภาคกลาง ด้วยการนำของสมทรง พันธ์เจริญวรกุล ประธานที่ปรึกษากิตติมศักดิ์ ประธานสโมสร อดิศักดิ์ พันธ์เจริญวรกุล ผู้จัดการทีม ประสิทธิ์ โชคกิจ ผู้ก่อตั้งสโมสรอยุธยา วอร์ริเออร์ แม้จะเป็นฤดูกาลแรกของสโมสรและต้องประสบปัญหาด้านเวลาเตรียมทีมที่มีเพียงน้อยนิด แต่ผู้บริหาร สตาร์ฟโคชและนักเตะ ต่างพยายามจะสร้างทีมให้ทำผลงานให้ดีที่สุดเพื่อแฟนบอลอยุธยา
ต่อมาสโมสรฟุตบอลอยุธยา วอริเออร์ได้คืนสิทธิให้พิจิตร เอฟซี และถูกยุบรวมกับอยุธยา ยูไนเต็ด
บีเออี ซิสเต็มส์
บีเออี ซิสเต็มส์ พีแอลซี (BAE Systems plc) เป็นบริษัทผลิตยุทโธปกรณ์ และอากาศยานสัญชาติอังกฤษ มีสำนักงานใหญ่อยู่ที่เมืองฟาร์นโบโร แฮมป์เชอร์ ประเทศอังกฤษ เป็นบริษัทผู้ผลิตอาวุธรายใหญ่อันดับสองของโลก รองจากโบอิง และอันดับหนึ่งของยุโรป
บีเออี ซิสเต็มส์ ก่อตั้งในปี ค.ศ. 1999 จากการควบรวมกิจการของสายการผลิตอุปกรณ์อีเล็คทรอนิคส์ทางทหาร และอู่ต่อเรือ ของมาร์โคนี อีเล็คทรอนิคส์ ซิสเต็มส์ (MES) กับสายการผลิตอากาศยาน กระสุนปืนใหญ่ และเรือรบของบริติชแอร์โรว์สเปซ (BAe) มีสายการผลิตทั้งเครื่องบินขับไล่ เครื่องบินพาณิชย์ เรือรบ เรือบรรทุกเครื่องบิน และเรือดำน้ำ ทั้งยังร่วมทุนกับอีเอดีเอส ถือหุ้นในแอร์บัสอยู่ 20%
เส้นเมริเดียนที่ 100 องศาตะวันออก
เส้นเมริเดียนที่ 100 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 100 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 80 องศาตะวันตก
จากขั้วโลกเหนือถึงขั้วโลกใต้
! scope="col" width="130" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลัปเตฟ ! scope="row" |🇷🇺 ! scope="row" style="background:#b0e0e6;" |ทะเลคารา ! scope="row" |🇷🇺 ! scope="row" style="background:#b0e0e6;" |ทะเลคารา ! scope="row" |🇷🇺 ! scope="row" |🇲🇳 ! scope="row" | มณฑลกานซู — 40.91667°N, 100°W มณฑลชิงไห่ — 38.28333°N, 100°W มณฑลเสฉวน — 32.93333°N, 100°W มณฑลยูนนาน — 28.53333°N, 100°W ! scope="row" |🇲🇲 ! scope="row" |🇹🇭 ! scope="row" style="background:#b0e0e6;" |อ่าวไทย ! scope="row" |🇹🇭 ! scope="row" style="background:#b0e0e6;" |อ่าวไทย ! scope="row" |🇹🇭 ! scope="row" style="background:#b0e0e6;" |อ่าวไทย ! scope="row" |🇹🇭 ! scope="row" style="background:#b0e0e6;" |ช่องแคบมะละกา ! scope="row" |🇮🇩 ! scope="row" style="background:#b0e0e6;" |มหาสมุทรอินเดีย ! scope="row" |🇮🇩 ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรใต้ ! scope="row" |ทวีปแอนตาร์กติกา
ชัมโต
ชัมโต หรือชางตู (昌都) เป็นนครระดับจังหวัดแห่งหนึ่งตั้งอยู่ตอนตะวันออกของเขตปกครองตนเองทิเบต ของสาธารณรัฐประชาชนจีน ตั้งอยู่ในเขตคัมของทิเบตในอดีต
ชัมโตตั้งอยู่ในภาคตะวันออกของเขตปกครองตนเองทิเบต ที่ตั้งทางภูมิศาสตร์มีความสำคัญมาก เพราะเป็นต้นน้ำของแม่น้ำหลานชาง เป็นประตูตะวันออกสู่เขตปกครองตนเองทิเบต แลมีแม่น้ำอีกสามสายอยู่ในพื้นที่ ได้แก่ แม่น้ำอ๋างชวี (昂曲, áng qū) แม่น้ำจ๋าชวี (扎曲, zhá qū) แม่น้ำเซ่อชวี (色曲, sè qū) ชื่อชัมโตในภาษาทิเบตนั้นหมายถึง "จุดที่น้ำมาบรรจบกัน"
ขอบเขตที่ตั้ง
ชัมโตตั้งอยู่ระหว่างลองจิจูด 93°6′-99°2′ ตะวันออกและละติจูด 28°5′-32°6′ เหนือ ทางตะวันออกจรดมณฑลเสฉวน ทางเหนือจรดมณฑลชิงไห่ พื้นที่ทั้งหมด 110,000 ตารางกิโลเมตร คิดเป็น 8.9% ของพื้นที่ทั้งหมดของเขตปกครองตนเองทิเบต
สโมสรฟุตบอลนครราชสีมา ยูไนเต็ด ในฤดูกาล 2564–2565
การแข่งขันฟุตบอลของสโมสรฟุตบอลนครราชสีมา ยูไนเต็ด ประจำฤดูกาล 2564–2565
ผู้เล่นต่างชาติ
↔: ผู้เล่นที่มีสองสัญชาติ →: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติการลงสนามและการทำประตูของผู้เล่น
{|class="wikitable" style="text-align: center;" !style="background:black;color:white; text-align:center;"| หมายเลข !style="background:black;color:white; text-align:center;"| ชื่อ !style="background:black;color:white; text-align:center;"| นัดที่ลงเล่น !style="background:black;color:white; text-align:center;"| จำนวนประตู ! colspan=4 style="background:#FF6600; color:Black; text-align:center;"| ผู้รักษาประตู ! colspan=4 style="background:#FF6600; color:Black; text-align:center;"| กองหลัง ! colspan=4 style="background:#FF6600; color:Black; text-align:center;"| กองกลาง ! colspan=4 style="background:#FF6600; color:Black; text-align:center;"| กองหน้า
จำนวนผู้ชมในเกมลีก
แหล่งที่มา: ไทยลีก 3
การขนส่งระบบรางในประเทศเวียดนาม
การขนส่งระบบรางในประเทศเวียดนาม ดำเนินการโดยการรถไฟเวียดนาม (Đường sắt Việt Nam) เส้นทางหลักคือ ทางรถไฟสายเหนือ-ใต้ วิ่งระหว่างเมืองฮานอยและโฮจิมินห์ซิตี รวมระยะทาง 1726 km จากโครงข่ายทั้งหมด 2600 km
การเชื่อมต่อกับต่างประเทศ
ทางรถไฟเริ่มต้นจากเมืองไฮฟอง เข้าไปยังเมืองคุนหมิง สร้างในคริสต์ศตวรรษที่ 20 มีระยะทาง 389 กิโลเมตร (นับถึงชายแดนจะมีระยะทาง 237 กิโลเมตร) ใช้ราง
ปัจจุบันไม่มีทางรถไฟเข้าไปยังประเทศกัมพูชา แต่มีแผนโครงการที่จะเชื่อมต่อกัน
ปัจจุบันไม่มีทางรถไฟเข้าไปยังประเทศลาว แต่มีแผนโครงการที่จะเชื่อมต่อกัน
สะพาน
มีสะพานทั้งหมด 1,300 แห่ง รวมระยะทางบนสะพานเป็น 28000 m หรือ 63% ของเส้นทางทั้งหมด
อุโมงค์
มีอุโมงค์ทั้งหมด 27 แห่ง รวมระยะทาง 8335 m
กองทัพเอสโตเนีย
กองทัพเอสโตเนีย มีชื่อเรียกอย่างเป็นทางการว่า กองกำลังป้องกันเอสโตเนีย (Eesti Kaitsevägi) เป็นกองกำลังของสาธารณรัฐเอสโตเนีย. ประกอบไปด้วย กองทัพบก, กองทัพเรือ, กองทัพอากาศ รวมถึง กองกำลังกึ่งทหาร สันนิบาตป้องกัน และ ตำรวจ. มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ โดยปฎิบัติการร่วมกับ องค์การสนธิสัญญาป้องกันแอตแลนติกเหนือ และ สหภาพยุโรป ในฐานะชาติสมาชิก.
เอบา เปรอน
มาริอา เอบา ดัวร์เต เด เปรอน (María Eva Duarte de Perón; 7 พฤษภาคม ค.ศ. 1919 – 26 กรกฎาคม ค.ศ. 1952) เป็นผู้นำการเมืองของประเทศอาร์เจนตินา เป็นภริยาคนที่ 2 ของประธานาธิบดีฆวน เปรอน (ค.ศ. 1895–1974) และเป็นสุภาพสตรีหมายเลขหนึ่งของอาร์เจนตินาระหว่างปี ค.ศ. 1946 จนกระทั่งเสียชีวิต
เธอเกิดในหมู่บ้านโลสโตลโดส ชนบทในอาร์เจนตินา เมื่อปี ค.ศ. 1919 เป็นลูกคนสุดท้องในบรรดา 5 คน ปี ค.ศ. 1934 เมื่ออายุ 15 ปี เธอเดินทางมายังเมืองหลวงของประเทศกรุงบัวโนสไอเรส ประกอบอาชีพนักแสดงละครเวที ละครวิทยุและนักแสดงภาพยนตร์ เธอพบกับพันเอก ฆวน เปรอน เมื่อวันที่ 22 มกราคม ค.ศ. 1944 ที่บัวโนสไอเรสในงานการกุศลที่ลูนาพาร์กสเตเดียม เพื่อช่วยเหลือผู้ประสบภัยแผ่นดินไหวที่เมืองซานฆวน ประเทศอาร์เจนตินา ทั้งคู่แต่งงานในปีถัดมา ในปี ค.ศ. 1946 ฆวน เปรอนได้รับเลือกตั้งเป็นประธานาธิบดีแห่งอาร์เจนตินา
เอบา เปรอน ปรากฏในวัฒนธรรมสมัยนิยมนานาชาติ โดยมากรู้จักในละครเพลง Evita (1976)
อ้างอิง
19191952
โบว์ลิ่งในกีฬาแห่งชาติครั้งที่ 41 – ทีมหญิง 5 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
กีฬายกน้ำหนักในโอลิมปิกฤดูร้อน 1936
การแข่งขันกีฬายกน้ำหนักในกีฬาโอลิมปิกฤดูร้อน 1936 จัดการแข่งขันที่เบอร์ลิน ประเทศเยอรมนี มีการชิงชัย 5 เหรียญทอง
ดานีแยล อัลวิส
ดานีแยล อัลวิส ดา ซิลวา (Daniel Alves da Silva; เกิด 6 พฤษภาคม พ.ศ. 2526) หรือรู้จักกันในชื่อ ดานี อัลวิส (Dani Alves) เป็นนักฟุตบอลชาวบราซิล ปัจจุบันลงเล่นในตำแหน่งแบ็กขวาให้แก่อูนัม สโมสรในลิกา เอเมเอกิส ในประเทศเม็กซิโก และทีมชาติบราซิล อัลวิสเป็นหนึ่งในกองหลังที่ดีที่สุดตลอดกาลในการแข่งขันฟุตบอลในทวีปยุโรป โดยเขาได้แชมป์ถึง 9 ครั้งในการแข่งขันระดับทวีป ตามหลังเพียงเปาโล มัลดีนีเท่านั้น
ก่อนที่จะเข้าร่วมทีมกับบาร์เซโลนา ในปี พ.ศ. 2551 อัลวิสได้ประสบความสำเร็จอย่างมากมายในระยะเวลา 6 ปีกับเซบิยา ด้วยการช่วยให้ทีมได้แชมป์ยูฟ่าคัพ 2 สมัย และ โกปาเดลเรย์ อีก 1 ครั้ง โดยเขาได้เข้าร่วมกับบาร์เซโลนาด้วยค่าตัว 32.5 ล้านยูโร ซึ่งทำให้เขาเป็นกองหลังที่แพงที่สุดอันดับที่ 3 ตลอดกาล หลังจากนั้นเขาได้เทรเบิลแชมป์กับบาร์เซโลนาตั้งแต่ฤดูกาลแรกและฤดูกาลถัดมา โดยชนะเลิศซูเปร์โกปาเดเอสปัญญา, ยูฟ่าซูเปอร์คัพ และฟุตบอลชิงแชมป์สโมสรโลก อีกทั้งเขายังช่วยทีมให้ได้แชมป์ซูเปร์โกปาเดเอสปัญญาอีก 2 สมัย, ลาลิกา 5 สมัย และยูฟ่าแชมเปียนส์ลีก อีก 2 สมัยในฤดูกาลถัดมา ต่อมาในปี พ.ศ. 2559 เขาได้หมดสัญญากับบาร์เซโลนาและย้ายมาร่วมทีมกับยูเวนตุส โดยไม่เสียค่าตัว หลังจากนั้นเขาได้แชมป์เซเรียอา ฤดูกาล 2016–17 และโกปปาอีตาเลีย ฤดูกาล 2016–17 ด้วยเวลาเพียงฤดูกาลเดียว จนกระทั่งในปี พ.ศ. 2560 เขาได้ย้ายมาร่วมทีมกับปารีแซ็ง-แฌร์แม็ง โดยไม่เสียค่าตัว
เขาได้ลงเล่นให้กับทีมชาติบราซิลตั้งแต่ปี พ.ศ. 2549 โดยอัลวิสมีชื่อในการทำการแข่งขันฟุตบอลโลก 2 ครั้ง และโกปาอาเมริกา 4 ครั้ง
ชีวิตส่วนตัว
อัลวิสเกิดในจูอาเซย์รู เป็นเมืองหนึ่งในรัฐบาเยีย ประเทศบราซิล มีบิดาชื่อ ดูมิงโกส อัลวิส ดา ซิลวา ประกอบอาชีพชาวนา โดยเขาเล่นฟุตบอลกับเพื่อนในละแวกบ้าน พ่อของเขาชื่นชอบในกีฬาฟุตบอลเช่นกัน จึงก่อตั้งทีมฟุตบอลขึ้นมา โดยอัลวิสในขณะที่อายุเพียง 6 ปี เล่นในตำแหน่งปีก แต่เขาทำประตูได้น้อยมาก พ่อของเขาจึงให้เขามาเล่นในตำแหน่งแบ็กขวา และเป็นตำแหน่งที่เขาเล่นมาจนถึงปัจจุบัน
บาเยีย
อัลวิสลงเล่นฟุตบอลอาชีพครั้งแรกกับอีสปอร์เตคลูเบบาเยีย ในนัดที่พบกับปารานาคลูเบ ในการแข่งขันกังเปโอนาตูบราซีเลย์รูแซรียีอา ซึ่งบาเยียชนะ 3–0 โดยอัลวิสจ่ายบอลให้เพื่อนร่วมทีมทำประตูได้ถึง 2 ครั้งและช่วยให้ทีมได้อีก 1 จุดโทษ โดยหัวหน้าผู้ฝึกสอน อีวาริสตู จี มาเซดู ได้ไว้วางใจให้เขาเป็นผู้เล่นตัวจริงของทีมในหลังจากนั้น โดยเขาได้แชมป์กังเปโอนาตูบาเยียนู 2 สมัย จากฟอร์มการเล่นที่ดีทำให้เขาได้ถูกยืมตัวไปเล่นให้กับเซบิยา ในฤดูกาล 2002
เซบิยา
หลังจากลาลิกา ในฤดูกาล 2002–03 ด้วยสัญญายืมตัวจากบาเยีย อัลวิสได้ลงเล่นในการแข่งขันฟุตบอลเยาวชนชิงแชมป์โลก 2003 และช่วยให้ทีมชาติบราซิลได้แชมป์ ซึ่งเขาเป็น 1 ใน 3 ผู้เล่นที่ดีที่สุดของการแข่งขัน ทำให้เซบิยาเปลี่ยนจากสัญญายืมตัวเป็นสัญญาซื้อขาดแทน
ในวันที่ 1 สิงหาคม พ.ศ. 2550 อัลวิสได้ให้สัมภาษณ์กับสปอร์ทีวีว่าเขาต้องการที่จะย้ายออกจากเซบิยาไปอยู่กับสโมสรที่ใหญ่กว่าในยุโรป จึงทำให้เขาเป็นข่าวกับเชลซี ว่าให้ความสนใจในการดึงตัวเขาไปร่วมทีม ต่อมาในวันที่ 8 สิงหาคม อัลวิสได้ยืนยันเองว่าผู้จัดการของเขาได้อยู่ที่ประเทศอังกฤษและกำลังจัดการเจรจากับเชลซี เหลือเพียงการยินยอมจากเซบิยาเท่านั้น
ในวันที่ 16 สิงหาคม พ.ศ. 2550 เซบิยาได้ปฏิเสธข้อเสนอจากเชลซีซึ่งไม่เปิดเผยค่าตัว ซึ่งคาดว่าเชลซีได้ยื่นข้อเสนอมาต่ำกว่าที่คาดไว้ อัลวิสได้ออกเปิดเผยว่า โฆเซ มารีอา เดล นีโด ประธานสโมสรเซบิยา ได้กังวลว่าเชลซีได้ทำการเซ็นสัญญากับฮูเลียนู เบลเล็ตตี ฟุลแบ็กชาวบราซิล ด้วยค่าตัวที่ต่ำกว่ามาก หลังจากการเสียชีวิตของอันโตนีโอ ปูเอร์ตา เพื่อนร่วมทีมเซบิยา ทำให้อัลวิสตัดสินใจที่จะอยู่ช่วยทีมต่อไป
บาร์เซโลนา
ในวันที่ 2 กรกฎาคม พ.ศ. 2551 อัลวิสได้เข้าร่วมทีมกับบาร์เซโลนา หลังที่จากลาเซบิยาด้วยน้ำตาและกล่าวว่าอยากที่จะกลับมาเล่นอีกครั้ง และกล่าวอีกว่าเขามาอยู่กับเซบิยาในขณะที่กำลังเด็กและกำลังที่จะลาจากด้วยการเติบโตเป็นผู้ใหญ่แล้ว โดยค่าตัวอย่างเป็นทางการอยู่ที่ 23 ล้านปอนด์ และค่าตัวตามฟอร์มการเล่นอีก 7 ล้านปอนด์ ทำให้เขาเป็นหนึ่งในกองหลังที่แพงที่สุดในประวัติศาสตร์ และเป็น 1 ใน 3 ผู้เล่นที่แพงที่สุดที่บาร์เซโลนาซื้อเข้าร่วมทีม โดยเขาเซ็นสัญญา 4 ปีกับสโมสร ด้วยค่าตัวในการยกเลิกสัญญาถึง 90 ล้านยูโร อัลวิสลงเล่นนัดแรกในนัดที่พบกับวิสวาการ์กุฟ ในการแข่งขันยูฟ่าแชมเปียนส์ลีก รอบคัดเลือกรอบที่ 3 ในวันที่ 13 สิงหาคม พ.ศ. 2551 เขาลงเล่นในลาลิกา นัดแรกในนัดเปิดสนามพบกับนูมันเซีย ในวันที่ 31 สิงหาคม พ.ศ. 2551 อย่างไรก็ดี เขาไม่ได้ลงเล่นในยูฟ่าแชมเปียนส์ลีกนัดชิงชนะเลิศซึ่งชนะ แมนเชสเตอร์ยูไนเต็ด 2–0 เนื่องจากเขาได้รับโทษแบนใบเหลืองในนัดก่อนหน้า ซึ่งฤดูกาลนั้นบาร์เซโลนาได้เทรเบิลแชมป์ หลังจากได้แชมป์ลาลิกาและโกปาเดลเรย์
ในฤดูกาลที่สองกับบาร์เซโลนา สโมสรได้แชมป์ลาลิกาและฟุตบอลชิงแชมป์สโมสรโลก หลังจากนั้นในฤดูกาล 2010–11 เขายังช่วยให้ทีมได้แชมป์ลาลิกา 3 ฤดูกาลติดต่อกัน
ในวันที่ 28 พฤษภาคม พ.ศ. 2554 อัลวิสได้ลงเล่นในยูฟ่าแชมเปียนส์ลีก นัดชิงชนะเลิศ ครั้งแรก และช่วยให้บาร์เซโลนาชนะแมนเชสเตอร์ยูไนเต็ด 3–1 ที่สนามกีฬาเวมบลีย์ โดยเป็นแชมป์ยุโรปครั้งที่ 4 ของสโมสร
ในฤดูกาล 2011–12 อัลวิสเป็นส่วนหนึ่งที่ช่วยให้ทีมได้แชมป์โกปาเดลเรย์และฟุตบอลชิงแชมป์สโมสรโลก หลังจากนั้นในฤดูกาล 2012–13 อัลวิสได้แชมป์ลาลิกาครั้งที่ 4 จาก 5 ฤดูกาลหลังจากเขาย้ายมาบาร์เซโลนา
ในฤดูกาล 2013–14 อัลวิสได้เปลี่ยนมาสวมเสื้อหมายเลข 22 ซึ่งเป็นหมายเลขเก่าของเอริก อาบีดาล และเขายังเสนอที่จะบริจาคตับของเขาในการช่วยรักษาอาบีดาลจากโรคมะเร็งตับ
ในวันที่ 6 มิถุนายน พ.ศ. 2558 อัลวิสได้ลงเล่นเป็นผู้เล่นตัวจริงในยูฟ่าแชมเปียนส์ลีก นัดชิงชนะเลิศ 2015 และทำให้สโมสรได้แชมป์ยุโรปสมัยที่ 5 ด้วยการชนะยูเวนตุส 3–1 ที่โอลึมพีอาชตาดีอ็อน ในเบอร์ลิน ทำให้บาร์เซโลนาสร้างประวัติศาสตร์ด้วยการได้เทรเบิลแชมป์จากฟุตบอลลีก, ฟุตบอลถ้วย และฟุตบอลยุโรป ถึง 2 สมัย โดยมีอัลวิส, ลิโอเนล เมสซิ, อันเดรส อินิเอสตา, ชาบี, ฌาราร์ต ปิเก, เปโดร และเซร์ฆิโอ บุสเกตส์ เป็นผู้เล่นที่อยู่ในชุดเทรเบิลแชมป์ทั้ง 2 สมัน
ในวันที่ 9 มิถุนายน พ.ศ. 2558 อัลวิสได้เซ็นสัญญา 2 ปีกับบาร์เซโลนา ทำให้เขาจะอยู่กับสโมสรไปจนถึงวันที่ 30 มิถุนายน พ.ศ. 2560 พร้อมเงื่อนไขที่อาจจะขยายสัญญาเพิ่มในปีถัดไป
หลังจากบาร์เซโลนาตกรอบด้วยการแพ้อัตเลติโกเดมาดริด ในการแข่งขันยูฟ่าแชมเปียนส์ลีก ฤดูกาล 2015–16 รอบ 8 ทีม อัลวิสได้โพสต์วิดีโอลงอินสตาแกรม โดยเขาปลอมเป็นภรรยาของเขาและปลอบใจเขาจากการที่พ่ายแพ้ ทำให้ลุยส์ เอนริเก ไม่เลือกเขาลงสนามในการแข่งขันนัดถัดมากับบาเลนเซีย
ในวันที่ 2 มิถุนายน พ.ศ. 2559 โรเบร์โต เฟร์นันเดซ เลขาธิการด้านเทคนิกของบาร์เซโลนา ได้ประกาศว่าอัลวิสจะสิ้นสุดสัญญาและออกจากทีมในช่วงฤดูร้อนหลังจากลงเล่นให้กับสโมสรถึง 8 ปี อย่างไรก็ดี สัญญามีผลจนถึงวันที่ 30 มิถุนายน พ.ศ. 2560 แต่บาร์เซโลนาอนุญาตให้อัลวิสย้ายออกจากทีมโดยไม่มีค่าตัว
ถูกจับกุมในข้อหาล่วงละเมิดทางเพศ
ในวันที่ 20 มกราคม พ.ศ. 2566 อัลเวสถูกตำรวจคาตาลันจับกุมและคุมขังโดยไม่มีการประกันตัวในข้อหาล่วงละเมิดทางเพศ ข้อกล่าวหาทำร้ายร่างกายเกิดขึ้นที่ไนต์คลับบาร์เซโลนาเมื่อวันที่ 30 ธันวาคม พ.ศ. 2565 ผู้ร้องเรียนได้ยื่นคำร้องอย่างเป็นทางการเมื่อวันที่ 2 มกราคม พ.ศ. 2566 El Periódico de Catalunya รายงานว่าผู้ร้องเรียนกล่าวหาตำรวจและศาลว่าหลังจากบริกรพาเธอไปพบอัลเวส ที่บริเวณวีไอพีของไนต์คลับ อัลเวสให้เธอสัมผัสอวัยวะเพศของเขาสองครั้งโดยไม่เต็มใจ จากนั้นจึงสั่งให้เธอตามเขาเข้าไปในห้องน้ำของไนต์คลับ และ ขัดขวางเธอไม่ให้ออกจากห้องน้ำ โยนเธอลงบนพื้น ตบเธอ พยายามบังคับให้เธอร่วมรักกับเขา วางเธอพิงอ่างล้างหน้า จากนั้นย้ายเธอไปที่ห้องน้ำ ข่มขืนเธอและหลั่งน้ำอสุจิ จากข้อมูลของ El Periódico น้ำอสุจิที่ตรงกับ DNA ของอัลเวสถูกเก็บจากตัวอย่างจากภายในช่องคลอดของผู้ร้องเรียน จากชุดชั้นในของเธอ จากชุดของเธอ และจากพื้นห้องน้ำ ผู้ร้องเรียนได้รับการบันทึกโดยโรงพยาบาลว่าได้รับบาดเจ็บที่หัวเข่าซึ่งสอดคล้องกับข้อกล่าวหาของเธอ และผู้ตรวจสอบพบรอยนิ้วมือ 7 รอย รอบห้องน้ำซึ่งตรงกับเหตุการณ์ของผู้ร้องเรียน
ในด้านอัลเวสได้ให้เรื่องราวที่แตกต่างกันอย่างน้อยสี่เรื่อง ในเดือนกุมภาพันธ์ พ.ศ. 2566 El Periódico ได้ให้รายละเอียดสามรอบ ในรอบแรก อัลเวสบอกกับสื่อ Antena 3 ว่าเขาไม่รู้จักผู้หญิงคนนี้ และกล่าวหาว่าเธอพยายามทำให้มีชื่อเสียงด้วยการกล่าวหาเธอ เขาบอกเป็นนัยว่าเขาเข้าไปในห้องน้ำโดยไม่รู้ว่าเธอกำลังใช้ห้องน้ำอยู่ แต่สิ่งนี้ขัดแย้งกับภาพจากกล้องวงจรปิด หลังจากเข้าใจว่ามีการรวบรวมหลักฐานเพื่อเอาผิดเขาและบัญชีข้างต้นเป็นส่วนหนึ่งของหลักฐาน อัลเวสเปลี่ยนเรื่องราวของเขาในศาล ในรอบที่สอง อัลเวสยอมรับว่าเขาเข้าห้องน้ำก่อนผู้หญิงคนนั้น และภายในห้องน้ำ เขาถ่ายอุจจาระในห้องน้ำโดยมีผู้หญิงอยู่ข้างๆ และไม่มีอะไรเกิดขึ้นเลย เมื่ออัลเวสถูกถามว่าทำไมผู้หญิงคนนั้นถึงอยู่ในห้องน้ำเล็กๆ กับเขาเป็นเวลา 15 นาทีโดยไม่ทำอะไรเลย ทำไมน้ำอสุจิของเขาถึงอยู่บนพื้นห้องน้ำ อัลเวสก็เปลี่ยนเรื่องอีกครั้ง ในรอบที่สาม เขาบอกว่าผู้หญิงคนนั้นได้เลียเขาในห้องน้ำ ในวันที่ 17 เมษายน พ.ศ. 2566 อัลเวสให้การในศาลถึงเหตุการณ์ในรูปแบบอื่น โดยอ้างว่าเขามีเพศสัมพันธ์โดยยินยอมกับผู้หญิงในระหว่างเหตุการณ์นั้น อัลเวสยังบอกด้วยว่าก่อนหน้านี้เขาปฏิเสธกิจกรรมทางเพศเพราะเขาแต่งงานแล้ว
แหล่งข้อมูลอื่น
1983
มายลิตเติ้ลโพนี่ มิตรภาพอันแสนวิเศษ
มายลิตเติ้ลโพนี่ มิตรภาพอันแสนวิเศษ (My Little Pony Friendship is Magic) เป็นชุดการ์ตูนโทรทัศน์สำหรับเด็กที่พัฒนามาจากแฟรนไชส์ของเล่นมายลิตเติ้ลโพนี่ของฮาสโบร โดยผู้คนส่วนใหญ่มักเรียกว่าเป็นรุ่นที่สี่ (G4) ของแฟรนไชส์ ซีรีส์ดำเนินเนื้อเรื่องจากยูนิคอร์นขยันเรียน (ภายหลังเป็นอาลิคอร์น) ทไวไลท์ สปาร์คเคิล และเพื่อนของเธอแอปเปิลแจ็ค แรริตี้ ฟลัทเตอร์ชาย เรนโบว์แดช พิงกี้พาย และผู้ช่วยมังกรของเธออย่างสไปค์ โดยพวกเธอออกเดินทางผจญภัยและช่วยเหลือปัญหาทั่วทั้งเอเควสเทียร์ และสุดท้ายทุกปัญหาก็คลี่คลายลงด้วยมิตรภาพของพวกเธอ
ชุดแอนิเมชันในแฟลชออกอากาศทางดิสคอเวอรี แฟมิลี (ต่อมาคือเดอะฮับ) ตั้งแต่วันที่ 10 ตุลาคม ค.ศ. 2010 ถึงวันที่ 12 ตุลาคม ค.ศ. 2019 ฮาสโบรเลือกนักวาดภาพแอนิเมชันลอเรน ฟอสต์ มาเป็นผู้อำนวยการฝ่ายสร้างสรรค์และบริหารรายการ ฟอสต์ได้สร้างสรรค์ตัวละครให้มีความลึกซึ้งยิ่งขึ้นและฉากผจญภัยที่ราวกับกำลังเล่นของเล่นอยู่จริง ๆ อีกทั้งยังผสมผสานองค์ประกอบความแฟนตาซีเข้าไปในการ์ตูนด้วย อย่างไรก็ตาม เนื่องจากระยะเวลาที่เร่งรีบและขาดการควบคุมความสร้างสรรค์ ฟอสต์จึงออกจากซีรีส์ในช่วงฤดูกาลที่สอง
ซีรีส์มิตรภาพอันแสนวิเศษกลายเป็นหนึ่งในผลงานที่ได้รับความนิยมสูงสุดในประวัติศาสตร์ของเดอะฮับ แม้จะมีกลุ่มเป้าหมายเป็นเด็กผู้หญิง แต่ซีรีส์ดึงดูดผู้ชมที่มีอายุมากกว่า ซึ่งส่วนใหญ่เป็นผู้ใหญ่เพศชาย ซีรีส์ได้สร้างโอกาสมากมายในการขายสินค้าใหม่ ๆ ของแฟรนไชส์ฮาสโบร์อีกด้วย เช่น "มายลิตเติ้ลโพนี่ เอเควสเทียร์เกิร์ล" ที่เปิดตัวใน ค.ศ. 2013 และดำเนินควบคู่ไปกับซีรีส์นี้เป็นเวลาหกปี นอกจากนี้ยังมีการดัดแปลงซีรีส์เป็นภาพยนตร์ขนาดยาวในชื่อ "มายลิตเติ้ลโพนี่ เดอะมูฟวี่" โดยออกฉายในเดือนตุลาคม ค.ศ. 2017 ในสหรัฐ และ "มายลิตเติ้ลโพนี่ โพนี่ไลฟ์" ซึ่งเป็นซีรีส์คอเมดี้ภาคแยก ออกอากาศทางช่องดิสคอเวอรี แฟมิลี ในเดือนพฤศจิกายน ค.ศ. 2020
รุ่น G1 (พ.ศ. 2524 - พ.ศ. 2535)
ในรุ่นแรก Hasbro เริ่มออกอากาศ การ์ตูนแอนิเมชั่นเป็นครั้งแรก เป็นตอนพิเศษออกอากาศทางโทรทัศน์ซึ่งได้รับความนิยม และ Hasbro ก็ได้สร้างภาพยนตร์แอนิเมชั่นในชื่อเรื่อง My little pony: The Movie เพื่อตอบสนองความนิยม แต่ภาพยนตร์ก็มิได้ประสบความสำเร็จเท่าที่ควร (ว่ากันว่าใช้ทุนสร้าง 10 ล้านเหรียญ แต่รายได้ไม่ถึง 6 ล้านเหรียญ) และถูกวิจารณ์อย่างย่อยยับ โดยมีข้อวิจารณ์ว่า เป็นหนังที่สร้างขึ้นเพื่อโฆษณาสินค้าเท่านั้น ในปีต่อมา มายลิตเติ้ลโพนี่ ได้เริ่มออกอากาศในรูปแบบซีรีส์ ในชื่อ My little pony 'n Friend เป็นการ์ตูนในประเภทแอ็คชั่น-แฟนตาซี ซึ่งจะเน้นกลุ่มเด็กเล็กเป็นหลัก และประสบความสำเร็จเท่าที่ควร ซึ่งมีเด็กผู้ชายที่ชื่นชอบการ์ตูนเรื่องนี้ด้วย
ในอีก 5 ปีต่อมา ในปี พ.ศ. 2535  (ค.ศ. 1992) มายลิตเติ้ลโพนี่กลับมาออกอากาศอีกครั้งในรูปแบบใหม่ ทั้งตัวละคร และเนื้อเรื่องในชื่อเรื่อง My little pony Tales  ซึ่งได้นำสิ่งที่ได้รับความนิยมในช่วงนั้นมาใส่เป็นองค์ประกอบในเนื้อเรื่อง เช่น "การใส่ปลอกขา" "การทำผม" รวมทั้งตัวละครในเรื่องมีรูปแบบการใช้ชีวิตแบบยุค 90 เป็นการ์ตูนในประเภทชีวิตประจำวัน ซึ่งจะเน้นกลุ่มเด็กหญิงและเด็กโตเป็นหลัก แต่ซีรีส์นี้ไม่ประสบความสำเร็จเท่าที่ควร และยุติออกอากาศในปีเดียวกัน
รุ่น G2 (พ.ศ. 2540 - พ.ศ. 2546)
ในรุ่นนี้ Harbro ได้ยุติการทำแอนิเมชั่น และหันไปจำหน่ายของเล่นแทน ซึ่งก็ประสบความสำเร็จอยู่พอสมควร และของเล่นมีการพัฒนาไปเรื่อยๆตามลำดับ
รุ่น G3-3.5 (พ.ศ. 2546 - พ.ศ. 2553)
ในปี พ.ศ. 2546 (ค.ศ. 2003) Hasbro ได้กลับมาทำแอนิเมชั่นการ์ตูนมายลิตเติ้ลโพนี่อีกครั้ง โดยได้เปลี่ยนแปลงรูปแบบต่างๆทั้งหมด โดยออกแนวแฟนตาซีเป็นหลัก เนื้อเรื่องเป็นแนวจินตนิมิต เน้นไปยังกลุ่มเด็กเล็กเป็นหลัก และเน้นทำลงสื่อวิดิทัศน์ และน้อยตอนนักที่จะเอาออกอากาศ ซึ่งเนื้อเรื่องขาดความน่าสนใจ แอนิเมชั่นไร้แรงดึงดูด และความนิยมตกต่ำถึงขีดสุด นับได้ว่ารุ่นนี้เป็นรุ่นตกต่ำที่สุดของมายลิตเติ้ลโพนี่เลยก็ว่าได้ และทุกคนเห็นว่าสร้างขึ้นมาเพื่อโปรโมตของเล่นไปเท่านั้น
จุดกำเนิด G4
จากความล้มเหลวของ G3 และภาพยนตร์ทรานส์ฟอร์มเมอร์ส ของ ไมเคิล เบย์ สามารถช่วยให้ยอดขายของเล่นทรานส์ฟอร์มเมอร์สมียอดขายพุ่งทะยาน ฮาสโบรต้องการที่จะนำแฟรนไชส์มายลิตเติ้ลโพนี่กลับมาผลิตและปรับปรุงใหม่อีกครั้ง โดยมีความต้องการที่จะปรับเนื้อเรื่องและรสนิยมให้เข้ากับเด็กผู้หญิง ตามคำแนะนำของมาร์กาเร็ต โลช ผู้จัดการของฮับ เน็คเวิร์ค ได้ทบทวนถึงคุณสมบัติสำคัญของการจัดสร้างคือขอบเขตและอิทธิพลของผู้ชม รองประธานอาวุโส ลินดา สไตเนอร์ หนึ่งในคนที่ชื่นชอบแฟรนไชส์นี้ ยังได้แนะนำเช่นกันว่า "ควรให้ความใส่ใจกับกลุ่มผู้คนส่วนใหญ่" ด้วยแนวคิดเด็กดูได้ ผู้ใหญ่ดูดี ซึ่งเป็นธีมสำคัญของฮับ เน็คเวิร์ค โดยธีมหลักที่ฮาสโบรคิดไว้คือเรื่องราวของมิตรภาพและการอยู่ร่วมสังคม และอีกปัจจัยพวกเขากำหนดคือการเขล่นของเล่นในกลุ่มเด็กๆ
ฟอร์สได้รับการว่าจ้างจากฮาสโบรให้สร้างโครงเรื่องหลัก และให้เธอช่วยเหลือเพิ่มเติมเกี่ยวกับแนวคิดของเรื่อง ฟอร์สกล่าวว่าเธอรู้สึก "ไม่เชื่อมั่นเป็นอย่างมาก" ในช่วงรับงานช่วงแรกเพราะเธอพบว่าโชว์สำหรับของเล่นเรื่องนี้มีความน่าเบื่อและไม่เป็นที่จดจำ มายลิตเติ้ลโพนี่คือหนึ่งในของเล่นโปรดของเธอในวัยเด็ก แต่เธอรู้สึกผิดหวังที่จินตนาการของเธอในเวลานั้นไม่เหมือนกับโชว์จริงๆ ฟอร์สได้กล่าวถึงโชว์เก่าๆว่า "มีแต่ปาร์ตี้น้ำชาไม่จบสิ้น ขำอย่างไร้เหตุผล และปราบตัวร้ายสำเร็จเพียงแค่แบ่งปันให้เขาหรือร้องไห้" ด้วยโอกาสที่จะได้ร่วมทำงานในมายลิตเติ้ลโพนี่ เธอหวังที่จะพัฒนาให้เป็น "การ์ตูนเด็กผู้หญิงที่ไม่มีแต่ความน่ารักหวานแหวว, ตัวละครไร้ความสมดุลและติ๊งต๊อง" เธอจึงออกแบบตัวละครและโชว์ให้มีองค์ประกอบที่ขัดแย้งต่อแบบแผนของความเป็นหญิง เช่นเป็นกลุ่มตัวละครที่มีความแตกต่างกันและมักทะเลาะกันแต่สุดท้ายก็เป็นเพื่อนกันได้ และแนวคิดที่ผู้หญิงไม่สมควรถูกจำกัดในสิ่งที่คนส่วนใหญ่บอกให้ทำและไม่ทำ องค์ประกอบและนิสัยของตัวละครได้รับแนวคิดมาจากจินตนาการของเธอในวัยเด็ก และบางส่วนก็ได้แรงบันดาลใจจากการ์ตูนที่พี่ชายของเธอดูและเติบโตมาเช่น ทรานส์ฟอร์มเมอร์ส และ จีไอโจ เธอคิดที่จะสร้าง "เฟรนชิบ อิส เมจิค" สำหรับเด็กอายุ 8 ขวบ ฟอร์สยังเล็งให้ตัวละครนั้น "เป็นที่จดจำ" และมีแบบแผนของความเป็นหญิง (เช่นการเป็นหนอนหนังสือ) เพื่อเพิ่ทความน่าสนใจให้กับคนดูโดยเฉพาะหญิงสาว
ฟอร์สระบุด้วยว่าขณะที่เธอกำลังเสนอไอเดียต่างๆให้ฮาสโบร เธอก็ได้รับแรงบันดาลใจเพิ่มขึ้นอีกจากการตอบรับเชิงบวกในการที่จะฉีกแนวเดิมๆของพวกเขา ฟอร์สได้เขียนโครงเรื่องให้มีเนื้อหาเกี่ยวกับการผจญภัยและเพิ่มเติมในเรื่องความสัมพันธ์ แต่การจะให้กลุ่มคนดูหญิงสาวจดจำมีความยากมากที่จะทำให้เนื้อหาเป็นเรื่องราวผจญภัย เธอจึงตัดแนวคิดนี้ออกไปบางส่วนและเพิ่มเติมเนื้อหาเกี่ยวกับการแลกเปลี่ยนความคิดของตัวละคร โชว์ยังมีการเพิ่มสัตว์ในจินตนาการที่จะทำให้เด็กหวาดกลัวเช่น มังกร, ไฮดรา แต่ก็ยังเน้นเรื่องราวมิตรภาพของตัวละครโดยให้มีความตลกขบขัน เมื่อถึงเวลาการอนุมัติโชว์นี้ ฟอร์สได้ส่งสคริปต์สำหรับโชว์นี้เป็นจำนวน 3 ตอน